47 - ാമത് അന്താരാഷ്ട്ര ചലച്ചിത്രമേളക്ക് ഈമാസം 20ന് ഗോവയിൽ മിഴിതുറക്കും . 194 ചിത്രങ്ങൾ ചലച്ചിത്രമേളയിൽ പ്രദർശിപ്പിക്കാൻ തെരഞ്ഞെടുത്തതായി കേന്ദ്ര വാർത്ത പ്രക്ഷേപണ മന്ത്രി വെങ്കയ്യനായിഡു പറഞ്ഞു . സിനിമാരംഗത്തിന് നൽകിയ മികച്ച സംഭാവനത്തുക്കുള്ള പുരസ്കാരം മേളയിൽ എസ് . ബി . ബാലസുബ്രഹ്മണ്യത്തിന് സമ്മാനിക്കും . 1032 എൻട്രികളാണ് ഇത്തവണ ഗോവ അന്താരാഷ്ട്ര ചലച്ചിത്രമേളക്ക് എത്തിയത് . മാസങ്ങൾ നീണ്ട സ്ക്രീനിംഗിനൊടുവിൽ 194 ചിത്രങ്ങൾ പ്രദർശനത്തിനായി തെരഞ്ഞെടുത്തുവെന്ന് കേന്ദ്ര വാർത്ത പ്രക്ഷേപണ മന്ത്രി വെങ്കയ്യനായിഡു പറഞ്ഞു . കൊറിയയാണ് ചലച്ചിത്രമേളയുടെ പങ്കാളിത്ത രാജ്യം . രണ്ട് ഇന്ത്യ ചിത്രങ്ങൾ ഉൾപ്പടെ 15 ചിത്രങ്ങളാണ് മത്സരരംഗത്തുണ്ടാകും . 5 പതിറ്റാണ്ടുകാലം സിനിമ രംഗത്തിന് നൽകിയ മികച്ച സംഭാവനക്കുള്ള പുരസ്കാരം പ്രമുഖ ഗായൻ എസ് . പി . ബാലസുബ്രഹ്മണ്യത്തിന് നൽകും . ദി വാരിയറിൻറെ സംവിധായകനായ ഐവൻ പസ്സറാണ് ഈമാസം 20 മുതൽ 28വരെ നടക്കുന്ന ചലച്ചിത്രമേളയുടെ ജൂറി അദ്ധ്യക്ഷൻ . ഹൈദരാബാദ് ബ്ളുവിൻറെ സംവിധായകനായ നാഗേഷ് കുകുനൂറാണ് ജൂറിയിലെ ഇന്ത്യൻ അംഗം . പോളണ്ട് ചിത്രമായ ആഫ്റ്റർ ഇമേജിൻറെ പ്രദർശനത്തോടെ ചലച്ചിത്രമേളക്ക് തുടക്കമാകും . കൊറിയൻ ചിത്രമായ ഏജ് ഓഫ് ഷാഡോ വായിരിക്കും മേളയിൽ പ്രദർശിപ്പിക്കുന്ന അവസാന ചിത്രം . ആറ് മലയാളചിത്രളും ചലച്ചിത്രമേളയിലേക്ക് തെരഞ്ഞെടുത്തിട്ടുണ്ട് . അന്തരിച്ച നടൻ കലാഭവൻ മണി , നടി കല്പന , നാഷണൽ ഫിലിം ആർക്കേവ് ഓഫ് ഇന്ത്യയുടെ സ്ഥാപക ചെയർമാൻ പി . കെ . നായർ എന്നിവരെ ചലച്ചിത്രമേളയിൽ അനുസ്മരിക്കും . ലോകസിനിമയുടെ കലാപവും വസന്തവും അനുഭവിക്കാൻ എല്ലാ കണ്ണുകളും ഇനി ഗോവയിലേക്ക് .